Nafarroako Parlamentuko Garapen Ekonomikorako Batzordeak, 2017ko azaroaren 3an egindako bileran, honako erabaki hau onetsi zuen: “Erabakia. Horren bidez, Estatuko Gobernua premiatzen da Sociedad Anónima Estatal Correos y Telégrafos, SAn langile finkoak sartzeko deialdia alda dezan, aldi baterako enplegua finko bihurtzearen esparruan”.

Legebiltzarreko Erregelamenduko 114. artikuluan ezarritakoa betez, aipatu erabakia Nafarroako Parlamentuko Aldizkari Ofizialean argitara dadin agintzen dut. Hona testua:

“1. Nafarroako Parlamentuak Estatuko Gobernua premiatzen du Sociedad Estatal Correos y Telégrafos, SAn langile finkoak sartzeko deialdia alda dezan aldi baterako enplegua finko bihurtzearen esparruan, eta lanpostu publikoak finko bihurtzeko prozedura bat ezar dezan, gardena eta egiaztagarria, finkatze-irizpide gisa aintzat hartuko duena kontratazio-poltsetan izena emana duten behin-behineko langileen antzinatasun osoa.

2. Nafarroako Parlamentuak Estatuko Gobernua eta Sociedad Estatal Correos y Telégrafos, SA premiatzen ditu aldi baterako enplegu-poltsetan sartzeko puntuazio-irizpideak alda ditzaten eta enpresan lanean emandako denbora osoari dagokion antzinatasuna aitor dezaten”.

Iruñean, 2017ko azaroaren 7an

Lehendakaria: Ainhoa Aznárez Igarza